kardosdrur/scandi-wiki huggingface dataset:
Gustav Bunzel

Gustav Bunzel (født 1943, død februar 2021) var en dansk historiker, økonomiteoretiker og samfundstænker.

Bunzel var oprindelig uddannet historiker fra Aarhus Universitet. Han var medlem af flere marxistiske grupper samt Sammenslutningen af Bevidst Arbejdssky Elementer (SABAE) og en markant person i 1970'ernes spraglede venstrefløjsmiljø i Århus. Indenfor den kapitallogiske skole blandt Marx-forskere bidraget han til videreudviklingen af Karl Marx med sin økonomiske tænkning på væsentlige områder gennem en række skrifter, herunder Kritiske elementer til en marxistisk statsteori (1975) og Elementer til rekonstruktionen af den kapitalistiske produktionsmådes almene udviklingslogik (1979) og Teser om kommunismen (1984) om videreudviklingen af en indholdsbestemmelse af Marx' begreb om den kommunistiske produktionsmåde. 

I lyset af sin forståelse af både den kapitalistiske produktionsmådes udviklingslogik og den kommunistiske produktionsmåde afviste Bunzel, at arbejderklassen skal have nogen privilegeret position, når det gælder den revolutionære omformning af samfundet. For Bunzel bliver overgangen til en kommunistisk produktionsmåde et resultat af en bevidst politik, som omfatter og mobiliserer mange sociale grupper, og ikke en historisk nødvendighed.

Bunzel var særlig optaget af begrebet arbejde, ikke mindst det kapitalistiske lønarbejde, som han gik til kamp imod (i traditionen fra Marx' svigersøn Paul Lafargue, som skrev pamfletten Retten til dovenskab). Han var derfor med at stifte Sammenslutningen af Bevidst Arbejdssky Elementer sent i 1970'erne. Han fungerede som denne foreningens ideolog. Foreningen udgav i 1979 bogen Arbejdsfrihedens spøgelse (Århus: Husets forlag & Forlaget Afveje, 1979), hvor Bunzel bidrog med flere tekster. 

Bunzel var også talsmand for borgerløn. Han var medlem af bestyrelsen i Landsorganisationen af Arbejdsledige. Han var desuden medlem af Minoritetspartiet, som stillede ved regions- og kommunalvalget i 2005.

Udvalgt bibliografi 
 Kritiske elementer til en marxistisk statsteori, i Den Jyske Historiker, nr. 3, 1975
 Revolution og klasser, Aalborg: Aalborg Universitetscenter, 1977
 Elementer til rekonstruktionen af den kapitalistiske produktionsmådes almene udviklingslogik, Den Jyske Historiker, nr. 16, 1979
 De arbejdsskys Manifest I og II (med Paul Smith), i I. Christensen, N.I. Meyer og O. Thyssen (red.), Arbejde/arbejdsløshed: temanummer om arbejde, København: Gyldendal, 1979 
 Teser om kommunismen, i S.E. Johansen og G. Bunzel, Økonomi og Utopi, Bergen: Ariadne forlag, 1984

Eksterne henvisninger 

 Bunzels hjemmeside 
 Samtale med Bunzel i Ugebrevet A4, nr. 31, 18.09. 2006,s. 24

Filosoffer fra Danmark
Dansksprogede forfattere fra Danmark
DP75: Tartina City

DP75: Tartina City er en tchadisk spillefilm fra 2006, instrueret af Issa Serge Coelo.

Eksterne henvisninger 
 

Film fra 2006
Film fra Tchad
Gynther Hansen

Gynther Hansen (6. december 1930 i Aarhus – 5. april 2014) var forfatter.

Han var født Thomsen, opvokset i Varnæs ved Aabenraa hos plejeforældre og tog navneforandring til Hansen.

Priser og hæder 

 Han har fået flere legater af Statens Kunstfond
 1976 Herman Bangs Mindelegat
 1977 Sprogforeningens Litteraturpris
 1988 Forfatterne Harald Kiddes og Astrid Ehrencron-Kiddes Legat
 1989 Henrik Pontoppidans Mindefond
 1989 Poeten Poul Sørensen og fru Susanne Sørensens Legat
 1990 Kritikerprisen
 2000 Aage Barfoeds og Frank Lunds Legat
 2000 Marcus Lauesens Mindelegat

Eksterne henvisninger 
 
 Den Store Danske - Gynther Hansen

Romanforfattere fra Danmark
Novelleforfattere fra Danmark
Kunstnere på finansloven (afdøde)
Personer fra Aarhus
Dansksprogede forfattere fra Danmark
Personer i Kraks Blå Bog (afdøde)
Christian Skov

Christian Skov (født 22. maj 1922 i Løjt Kirkeby, død 20. november 2016 i Aarhus) var en dansk forfatter og skolelærer.

Skov skrev skønlitterær prosa og udgav ni bøger i form af romaner og novellesamlinger i perioden 1968-2003. Han tog gerne udgangspunkt i oplevelser fra sin opvækst i Svenstrup og Sønderborg på Als. For romanen Høstnætter modtog han i 1994 Kritikerprisen og blev indstillet til Nordisk Råds Litteraturpris.

Bibliografi 

 ) Af Christian Skov siden strøget af forfatterskabet.

Priser og hæder 

 1980 Sprogforeningens Litteraturpris
 1984 Herman Bangs Mindelegat
 1991 H.V. Clausen og Johan Ottosens legat til fremme af danskheden i Sønderjylland
 1991 Jeanne og Henri Nathansens Fødselsdagslegat
 1991 Knud Nissens Legat
 1991 Statens Kunstfond – Livsvarig ydelse
 1991 Poeten Poul Sørensen og fru Susanne Sørensens Legat
 1992 Drassows Legat
 1993 Beatrice-Prisen
 1994 Kritikerprisen for Høstnætter
 1998 Albert Dams mindelegat

Referencer 

Romanforfattere fra Danmark
Kunstnere på finansloven (afdøde)
Dansksprogede forfattere fra Danmark
Danskere nomineret til Nordisk Råds Litteraturpris
Personer i Kraks Blå Bog (afdøde)
Stor guldløber

Stor guldløber (Carabus auratus) er en løbebille, der i Danmark formodentlig kun findes på Voderup Klint, Ærø. Arten er særlig aktiv om foråret, fra tidligt i maj til ca. midt i juni måned. Som andre løbebiller er den hurtig. Stor guldløber er en art, der kræver en varm åben, leret bund med spredt og lav vegetation. Den er overvejende dagaktiv og fremme i varmt solskinsvejr. I udlandet lever den også på dyrket jord.

Beskrivelse 
Stor guldløber er 20 til 27 millimeter lang. Hele oversiden er metalgrøn og dækvingerne er tydeligt gyldne (gule eller rødgule) langs randen. På hvert vingedække findes tre brede, ophøjede ribber. Benene er røde, med sorte fødder. Følehornenes inderste fire led er røde, de ydre sorte. Stor guldløber er som de fleste biller udstyret med flyvevinger, men flyveevnen er gået tabt.

Udbredelse 
Der foreligger kun få tidligere observationer af stor guldløber i Danmark og de blev regnet for at være af tilfældig art. Arten blev i begyndelsen af maj 1996 observeret på Voderup Klint, Ærø og har siden været en fast art i Danmark. Man regner med, at bestanden i Voderup er på ca. 250 biller.

I Danmark befinder billen sig nær sin udbredelsesgrænse mod nord. Der er grund til at tro, at arten må have levet ved Voderup Klint gennem lang tid, idet dens spredningsevne er temmelig ringe. Formentlig er populationen ved Voderup en reliktbestand – en rest fra en tidligere varm tidsperiode, hvor arten kan have være mere udbredt her i landet. Der er pt. ingen trusler mod arten på Voderup Klint, men hvis græsningen ophører, kan tilgroning muligvis blive en reel trussel.

Stor guldløber har en ret begrænset europæisk udbredelse, fra Danmark i nord til Nordspanien i syd. Mod øst findes den til det vestlige Polen. Den har bredt sig østpå i de senere år og har trods manglende flyveevne en betydelig spredningsevne. Den forekommer ikke i det øvrige Skandinavien

Kilder og eksterne henvisninger 
 www.fynsk-natur  Palle Jørum (1999): Hvem finder Stor Guldløber. 
 DMU rødliste 

Løbebiller
Sønder Tranders Kirke

Sønder Tranders kirke består af romansk kor og skib, med tre sen-gotiske tilbygninger: Tårn mod vest, sakristi på korets nordside og et våbenhus, der – mod sædvane – er anbragt på tårnets nordside.

Den romanske granit-kvaderbygning hviler på en skrå kantsokkel, og af oprindelige enkeltheder ses den retkantede tilmurede norddør, mens den ligeledes tilmurede syddør er ændret i gotisk tid – antagelig før tårnets opførelse.

Korbuen er i ny tid ophugget og delvis omsat. I sen-gotisk tid indbyggedes i skibet to krydshvælv og i koret et stjernehvælv, og fra samme tid stammer som nævnt tårnet, der har kamtakgavle mod nord/syd, den nordlige med en enkelt spidsbuet blænding, den sydlige opmuret i ny tid.

Det krydshvælvede sakristi står i forbindelse med koret ved en fladbuet, tidligere tilmuret dør. Udvendig på vestmuren er der blevet lavet en indgang til rummet, der førhen blev benyttet som ligkapel. Ved opførelsen af det ny kapel uden for det oprindelige kirkegårdsdige blev rummet igen ledigt, forbindelsen til koret genåbnet, og der blev indrettet et præsteværelse.

Indvendig i en af væggene, er der en lille gemmeniche med jernbeslået låge. Tårn, sakristi og våbenhus er opført af munkesten.

Inventar 

Prædikestolen, et jævnt renaissancearbejde fra omkring år 1600, er karnapformet med yderst naive, skjoldbærende hjørnehermer. Den blev omdannet en del i 1753 og istandsattes 1929.

Det sen-gotiske krucifiks med sidefigurer, anbragt i korbuen, er fra ca. 1525. Ved siden af bemærkes den spændende tavle med navne og årstal på kirkens præster.

Under skibets hvælv hænger en skibsmodel af nyere dato, briggen "Clara" af Køge.

I dag fremtræder kirken som en "perle" i landsbysamfundet Sdr. Tranders.

Eksterne kilder og henvisninger 
 Sønder Tranders Kirke hos KortTilKirken.dk

Kirker i Aalborg Amt
Kirker i Aalborg Stift
Aalborg Øst
Kirker i Aalborg
Roquefort-des-Corbières

Roquefort-des-Corbières er en landsby med  indbyggere i det sydlige Frankrig i departementet Aude i regionen Occitanie (tidligere Languedoc-Roussillon).

Referencer 

Byer i Aude
Jens Heppner

Jens Heppner (født 23. december 1964 i Gera) er en tidligere tysk landevejscykelrytter. Han vandt Tyskland Rundt i 1999. Han har tidligere haft den lyserøde førertrøje i Giro d'Italia i 10 dage og vundet en enkel etape i Tour de France

Eksterne henvisninger 

 Officielle hjemmeside 
 

Mandlige cykelryttere fra Tyskland
Personer fra Thüringen
Oktobernoten

Oktobernoten var en dansk diplomatisk note til den britiske regering af 19. oktober 1946 om Sydslesvigs statsretlige forhold.

Oktobernoten var den danske regerings svar på den britiske Septembernote fra 9. september 1946, hvori briterne tilbød Danmark, at der enten kunne gennemføres en udveksling af de to slesvigske mindretal eller en grænseregulering med eller uden folkeafstemning. Med Septembernoten pressede briterne den danske regering til at bekende kulør, efter at det politiske Danmark havde været dybt splittet i spørgsmålet om en mulig grænseændring. 

Især Det Radikale Venstre stillede sig i vejen for muligheden for en ny afstemning, der kunne bringe Sydslesvig eller dele af Sydslesvig hjem. I efteråret 1946 måtte den daværende statsminister Knud Kristensen fra Venstre derfor nødtvungent præcisere den danske politik i Sydslesvigspørgsmålet i Oktobernoten. Denne fastslog, at "grænsen (som vi kender den i dag) ligger fast" og krævede i stedet at de danske sydslesvigere skulle have ret til at udøve deres national selvbestemmelsesret i fremtiden. Afslaget på en grænseændring førte til stor skuffelse hos mange i Danmark og især hos de dansksindede syd for grænsen, der følte sig svigtet.

Eksterne henvisninger 
 Septembernoten
 Oktobernoten

Sydslesvig
Danmarks politik
Friðrik Ólafsson

Friðrik Ólafsson (staves internationalt Fridrik Olafsson) (født 26. januar 1935 i Reykjavik,Island) er en islandsk jurist, skakstormester og tidligere præsident for verdensskakforbundet FIDE.

Biografi 
Friðrik Ólafsson vandt sit første islandsmesterskab i 1952 og har vundet seks nationale titler. Han var sin generations stærkeste skakspiller på Island og blev kendt i resten af skakverdenen da han delte sejren i Nytårsturneringen i Hastings i 1955/1956 med Viktor Kortsjnoj. I 1956 endte han lige med danske Bent Larsen i kampen om det nordiske mesterskab, og de spillede en otte partiers omkamp, som Friðrik tabte.

1958: Første islandske stormester 
Han blev Islands første stormester i 1958 ved at have kvalificeret sig til kandidatturneringen om en match om verdensmesterskabet via en sejr i zoneturneringen i Wageningen, Holland, i 1957 på deling med ungarske Laszlo Szabo og en delt femteplads – med Bobby Fischer – i interzoneturneringen i Portorož, Jugoslavien i 1958. I kandidatturneringen 1959 endte han på en syvendeplads.

Blandt Ólafssons største resultater er sejre i Hoogovens-turneringerne i Wijk aan Zee i 1959 og 1976 og en delt tredjeplads i den stærkt besatte Piatigorsky Cup-turneringen i Los Angeles i 1963.

I 1970 var Friðrik Ólafsson reserve ved den højt profilerede holdmatch USSR mod Resten af verden, hvor han spillede ét parti, som han tabte.

1974: Skak som profession 
Ólafsson er uddannet jurist, og han fik først skak som profession – som spiller og sidenhen funktionær – i 1974. Indtil da var han ansat ved Islands justitsministerium.

Da Reykjavik blev valgt som spillestedet for den legendariske VM-match i 1972 mellem Boris Spasskij og Bobby Fischer, var Friðrik Ólafsson en af dem, som sikrede at begge parter kunne sige god for stedet. Han var også på første række som medarrangør af matchen, idet han var højt placeret i det islandske skakforbund.

Senere var Ólafsson repræsentant for Bobby Fischer, da man forsøgte at aftale en match mellem denne og udfordreren til Fischers VM-titel, Anatolij Karpov, i 1978. Samme år blev han valgt til præsident for Verdensskakforbundet FIDE som afløser for Max Euwe.

I 1980 oplevede han som skakfunktionær at slå den regerende verdensmester, Karpov, ved en turnering i Buenos Aires, Argentina.

Da Florencio Campomanes vandt over Ólafsson i et kampvalg om posten som FIDE-præsident i 1982, blev Ólafsson i stedet direktør for det islandske parlament, Altinget. Han udtaler sig dog stadig skakpolitisk og pegede f.eks. i 2006 på hollandske Bessel Kok til at erstatte den siddende FIDE-præsident, Kirsan Iljumsjinov, som dog vandt valget stort.

I de senere år har Ólafsson spillet sporadisk. I 2003 vandt han en hurtigskakmatch mod sin gamle rival Bent Larsen, med 5-3.

I august 2007 deltog Friðrik Ólafsson i turneringen Euwe Stimulans i Arnhem, Holland, hvor man blandede en række erfarne spillere med unge talenter. Her scorede han fire points i ni runder.

Noter

Eksterne henvisninger 

 

Skakstormestre fra Island
Personer fra Reykjavik
Tchad (flertydig)

Tchad har flere betydninger:

 Tchad – stat i Centralafrika.
 Tchad-søen – sø i Centralafrika.
Pirk

En pirk er et redskab, der benyttes til lystfiskeri ved kyst og på havet.

Pirken ligner meget et blink, med samme opbygning med en krop lavet af metal, der for enden har monteret en krog – typisk en trekrog. I forhold til blinket er pirken mere kompakt og tung.

Lystfiskeri
Stångådalsbanan

Stångådalsbanan er en jernbane i det sydøstlige Sverige, mellem Linköping i Östergötland og Kalmar i Småland. Den uelektrificerede bane, hvis navn stammer fra at den følger Stångåns løb på en stor del af strækningen, er 235 km lang og har normalsporvidde. 

Trafikken består i dag af dieseldrevne persontog af den type som i Danmark hedder IC3, men som i Sverige benævnes Y2 og markedsføres som Kustpilen (Kystpilen). Dele af banen trafikeres også af godstog. Stångådalsbanan har ikke altid været én jernbane, men har oprindelse i tre forskellige baner, hvoraf én oprindelig var smalsporet (891 mm). Den yngste af banedelene, Östra centralbanan fra Linköping til Vimmerby, blev færdig i 1902.

Persontrafikken på banen drives i dag (2008) af SJ. Mellem Linköpings og Kalmars centralstationer standser togene i Tannefors (ikke alle tog), Rimforsa, Kisa, Astrid Lindgrens värld (kun om sommeren), Vimmerby, Hultsfred, Berga, Högsby og Blomstermåla. I Linköping, Hultsfred, Berga og Kalmar er der forbindelse til andre jernbanelinier.
Jernbanestrækninger i Sverige
Kanembu

Kanembuerne er en etnisk gruppe i Tchad, generelt betragtet som moderne efterkommere af Kanem-riget.

Se også 
 Kanem

Folkeslag i Tchad
Jamie Carragher

James Lee Duncan Carragher (født 28. januar 1978 i Bootle, England) er en tidligere engelsk fodboldspiller, som spillede i forsvaret hos Liverpool. Han er også tidligere landholdsspiller for det engelske landshold hvor han opnåede 38 kampe. Han har igennem hele sin seniorkarriere spillet for Liverpool, som han blandt andet har vundet UEFA Champions League med. Han har spillet over 700 kampe for Liverpool og er hermed en af de de personer der har spillet flest kampe for klubben. Han har desuden til dags dato officielt scoret 5 senior mål for sin klub. Han har desuden vundet FA Cup 2 gange, UEFA cup 1 gang, Football League Cup (Liga cup) 3 gange, UEFA Super Cup 2 gange og Community Shield 2 gange. Han er også kendt for sit velgørenhedsarbejde. Han er også den person der har spillet for Liverpool flest gange.

Eksterne henvisninger 

Fodboldspillere fra England
Fodboldspillere fra Liverpool F.C.
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Søbylund

Søbylund ligger i Midtjylland og er en lille bebyggelse i Kølkær Sogn, beliggende 3 kilometer syd for Kølkær ved jernbanen mellem Herning og Brande. Der bor ca. 50 mennesker i 30 huse. Søbylund hører til Herning Kommune og ligger i Region Midtjylland.
 
Landsbyen har været beboet af brunkulsarbejdere i perioden 1939-1970. På den tid var der adskillige butikker i Søbylund, der lå i umiddelbar nærhed af Søby Brunkulsleje.
Landsbyens eneste virksomheder i dag, er et stenværksted og et galleri. Søbylund hører til Kølkær Skoledistrikt og landsbyens børn (i skolealderen) går på Kølkær Skole.

Lokaliteter i Herning Kommune
Canada Goose

Canada Goose (Fuldt navn: Canada Goose Expedition Clothing Outfitters) er producent af overtøj beregnet til kolde forhold. Canada Goose har produceret produkter i Toronto Canada siden 1957.

Canada Goose er fast leverandør til the United States Antarctic Program, hvor deltagerne bærer Canada Goose model Expedition Parka som standard udrustning. Derudover er de faste leverandører til det Canadiske postvæsen. I nyere tid er Canada Gooses "lettere" modeller som Canada Goose Chilliwack blevet meget populære i bybilledet grundet deres kvalitet og anderledes finish.

Efterligninger af brandet 
Canada Goose produkter bliver ofte forfalsket, grundet brandets popularitet og prisklasse. Efterligningerne kan ofte være svære at skelne fra originalerne, men der er visse ting man skal være opmærksom på. Hvis jakken købes fra et asiatisk land, Japan undtaget er det en efterligning, da Canada Goose ikke har nogle salgssteder der. Derudover er de fleste efterligninger fremstillet af materialer af generel dårlig kvalitet. Dette viser sig især ved pelskrave fremstillet af imiteret pels, eller pels fra andre dyr. Jakkernes overflademateriale kaldes Artic-Tech, og kendes bedst ved at det ikke krøller, og er vandskyende.

Noter

Eksterne kilder/henvisninger 
 http://canada-goose.com 
 http://canadagoose.dk
 http://reviews.ebay.com/Canada-Goose-Fake-or-Real_W0QQugidZ10000000001867612 

Tøjmærker
Beklædningsvirksomheder fra Canada
Sportsudstyrsproducenter fra Canada
Henning Jensen (bokser, 1940'erne/1950'erne)

Henning Jensen (født ?? – død ??) var en dansk professionel bokser i bantamvægt. 

Som amatør vandt Henning Jensen det danske mesterskab i fluevægt i 1948. Året efter rykkede han op i bantamvægt hvor han i 1949 vandt DM. Samme år deltog Henning Jensen i Oslo europamesterskaberne for amatører, hvor han opnåede sølvmedalje. Han vandt igen DM i bantamvægt i 1950. 

Han debuterede som professionel den 17. august 1952 i Idrætsparken i København i en forkamp til Jørgen Johansens EM-kamp mod Duilo Loi. Henning Jensen blev matchet mod den stærke italiener Gavino Furesi, der med kun tre nederlag i sine 18 kampe var for stærk for Henning Jensen, der således tabte sin debutkamp. 

Henning Jensen blev måneden efter matchet mod en anden rutineret bokser, da han mødte tyskeren Willibald Koch. 2. kamp gik bedre, og Henning Jensen vandt sin først professionelle kamp, da han besejrede tyskeren på point. Hanning Jensen tabte dog sin 5. kamp som professionel, da han mødte den tyske mester i bantamvægt Rudi Langer, der besejrede Jensen på point. 

Sidste kamp i karrieren fandt sted den 1. oktober 1953, da han tabte på point til den franske fjervægter Mohamed Omari. 

Henning Jensen opnåede 10 professionelle kampe, hvoraf de 6 blev vundet, 3 tabt og én endte uafgjort. Alle kampe gik tiden ud.

Eksterne henvisninger 
 

Mandlige boksere fra Danmark
Danskere i 1900-tallet
Upper Street

Upper Street er hovedgaden i Islington i London.

Den er en del af hovedvejen A1, og går fra krydset mellem A1, Pentonville Road og City Road, nordover forbi Angel undergrundsstation, forbi Business Design Centre, deler sig ved Islington Green hvor Essex Road tager af, går forbi biografen Screen on the Green, rådhuset og ender ved Highbury and Islington undergrundstation hvor A1 fortsætter som Holloway Road. 

Gaden har mange fashionable butikker, restauranter og teatre, specielt i den nordlige del. Et kendt sted er den nu nedlagte restaurant Granita, hvor Tony Blair og Gordon Brown skal have gjort lederskabet op i Labour Party efter valgsejren. Der er også mange barer, og gaden siges at have flere serveringssteder end nogen anden gade i Storbritannien. 

Der er et antikvitetsmarked ved Camden Passage, og på Chapel Market ved Angel sælges frugt og grønt, tøj og andet. 

I 2005 startede bydelsforvaltningen projektet "Technology Mile", hvor der blev lagt en trådløs internetforbindelse op langs hele gaden. Ved hjælp af routere på lygtepælene kan alle med trådløst netværkskort koble sig til bydelens tjenester og gennem denne til internettet langs hele gaden, også inde på caféer og barer.

Veje i London
Islington
West End (London)

West End er et område i London mest inden for City of Westminster. Det er særlig kendt som byens teaterdistrikt og omfatter også flere af de største turistattraktioner og handelsgader.

Området ligger vest for City of London, byens centrum i romersk tid og middelalderen. Det var længe et boligområde for den rigere del af befolkningen, fordi vinden sjælden blæste røgen fra resten af London i den retning. Den lå også nær Westminster, landets magtcentrum. Området blev udbygget særligt i 17. til 19. århundrede.

Definitionen af området er fleksibel:

Enkelte gange menes det historiske West End, som omfatter en stor del af det centrale London vest for City, med Park Lane og Hyde Park som en naturlig afgrænsning vestover.

Andre gange menes teaterområdet omkring Leicester Square og Covent Garden eller forretningerne omkring Oxford Street, Regent Street og Bond Street. Knightsbridge, som geografisk set ikke tilhører West End, kaldes ofte West End Shopping, fordi de har eksklusive butikker som dem i det egentlige West End.

Steder i West End 

 Euston
 Bloomsbury
 Holborn
 Covent Garden
 Seven Dials
 Soho
 Fitzrovia
 Westminster
 Marylebone
 Pimlico
 Mayfair
 St James's
 Victoria

Kendte gader 
 Charing Cross Road
 Oxford Street
 Regent Street
 Bond Street
 Shaftesbury Avenue
 Tottenham Court Road
 The Strand
 Piccadilly
 Kingsway
 Wardour Street

Kendte pladser 
 Leicester Square
 Trafalgar Square
 Berkeley Square
 Piccadilly Circus
 Oxford Circus
 Hyde Park Corner
 Marble Arch
 Soho Square

City of Westminster
Landkreis Dahme-Spreewald

Landkreis Dahme-Spreewald, (på niedersorbisk Wokrejs Damna-Błota), er en landkreis i den sydøstlige del af den tyske delstat Brandenburg. Administrationsby er Lübben 

Området, og særlig Spreewald har altid været centrum for den sorbiske kultur. I middelalderen vekslede byerne Lübben og Luckau med at være på hovedstad og vigtigste by i det nedre Lausitz. Fra 1815 blev det nedre Lausitz en del af Preussen. Gennem 1800-tallet forblev området et landbrugsområde, hvor der kun var bymæssig bebyggelse helt i nord mod Berlin.

Geografi 
 Dahme-Søområdet (med Naturpark Dahme-Heideseen)
 Niederlausitz (med Naturpark Niederlausitzer Landrücken)
 Spreewald (med biosfærereservat Spreewald)
Nabokreise er mod øst Landkreis Oder-Spree, i syd Landkreisene Spree-Neiße, Oberspreewald-Lausitz og Elbe-Elster, mod vest Landkreis Teltow-Fläming. I nord grænser området til Berlin. 
42,2% af arealet er dækket med skov, og 35,6% anvendes til landbrugsvirksomhed.

Byer og kommuner 

Efter kommunalreformen 2003 omfatter Landkreisen 37 kommuner , herunder 8 byer. 9 kommuner er officielt tosproglige (tysk og niedersorbisk).

Kreisen havde   indbyggere pr.    

{|
Ämter med tilhørende kommuner
(* markerer amtssæde)

1. januar 2013 fusionerede amterne Golßener Land og Unterspreewald til det nye  Amt Unterspreewald.

Trafik 
 Hovedveje : B 87, B 96, B 102, B 115, B 179, B 246, B 320
 Motorveje: A 10, A 13, A 15
 Lufthavn: Schönefeld
 Vandveje: Havnen Königs Wusterhausen, floderne Dahme, Spree og Nottekanalen.

Eksterne henvisninger 

 Geschichtslandschaft Dahme-Spreewald